
	Määrus


	 xx.xx.xxxx  nr 

	Vabariigi Valitsuse määruste muutmine ja kehtetuks tunnistamine seoses kutselise kalapüügi valdkonna korrastamisega
	 


Määrus kehtestatakse kalapüügiseaduse § 38 lõike 9 ja § 42 lõike 6 alusel.

§ 1. Vabariigi Valitsuse 17. novembri 2017. a määruse nr 164 „Kutselise kalapüügi loa taotlemisel esitatavate dokumentide loetelu, kalapüügiloa andmise, kehtivuse peatamise ning kehtetuks tunnistamise kord, kalapüügivõimaluste arvutamise metoodika ja kalapüügiloa taotluse ning kalapüügiloa vormid“ muutmine

Vabariigi Valitsuse 17. novembri 2017. a määruses nr 164 „Kutselise kalapüügi loa taotlemisel esitatavate dokumentide loetelu, kalapüügiloa andmise, kehtivuse peatamise ning kehtetuks tunnistamise kord, kalapüügivõimaluste arvutamise metoodika ja kalapüügiloa taotluse ning kalapüügiloa vormid“ tehakse järgmised muudatused:

[bookmark: _Hlk209105423]1) määruse pealkiri sõnastatakse järgmiselt:
„Kutselise kalapüügi loa taotlemisel esitatavate dokumentide loetelu, kalapüügiloa andmise, kehtivuse peatamise ja kehtetuks tunnistamise kord, kalalaevatunnistuse andmise, kehtivuse peatamise ja kehtetuks tunnistamise kord, kalapüügivõimaluste arvutamise metoodika ning kalapüügiloa taotluse, kalapüügiloa ja kalalaevatunnistuse vormid“;

2) määruse preambulit täiendatakse pärast sõna „kalapüügiseaduse“ tekstiosaga „§ 38 lõike 9,“;

3) paragrahvist 1 moodustatakse määruse 1. peatükk ja selle pealkiri sõnastatakse järgmiselt:
„1. peatükk
Üldsätted“;

4) paragrahvi 1 lõikes 1 asendatakse tekstiosa „artiklis 7 ning komisjoni rakendusmääruse (EL) nr 404/2011, millega kehtestatakse nõukogu määruse (EÜ) nr 1224/2009 (millega luuakse ühenduse kontrollisüsteem ühise kalanduspoliitika eeskirjade järgimise tagamiseks) üksikasjalikud rakenduseeskirjad (ELT L 112, 30.04.2011, lk 1–153), artiklis 4 nimetatud kalapüügiloa andmisel kohaldatakse selles määruses sätestatut niivõrd, kuivõrd nõukogu määrus (EÜ) nr 1224/2009 ja komisjoni rakendusmäärus (EL) nr 404/2011“ tekstiosaga „artiklites 7 ja 7a ning komisjoni rakendusmääruse (EL) 2025/2196, millega kehtestatakse nõukogu määruse (EÜ) nr 1224/2009 üksikasjalikud rakenduseeskirjad seoses vetele ja kalavarudele juurdepääsu, kalanduse kontrolli, järelevalve, inspektsiooni ja jõustamise, kvootide ja püügikoormuse vähendamise, andmete ja teabega ning tunnistatakse kehtetuks komisjoni rakendusmäärus (EL) nr 404/2011 (ELT L, 2025/2196, 12.11.2025), artiklites 5 ja 6 nimetatud kalapüügiloa andmisel kohaldatakse selles määruses sätestatut niivõrd, kuivõrd nõukogu määrus (EÜ) nr 1224/2009 ja komisjoni rakendusmäärus (EL) 2025/2196“;

5) paragrahvi 1 täiendatakse lõikega 11 järgmises sõnastuses:
„(11) Nõukogu määruse (EÜ) nr 1224/2009 artikli 7 lõikes 6 sätestatud juhul võib merel kalapüügiks kasutada alla kümne meetri pikkust kalalaeva, mis ei ole kantud kaluri kalapüügiloale.“;

6) paragrahvi 1 täiendatakse lõikega 3 järgmises sõnastuses:
„(3) Nõukogu määruse (EÜ) nr 1224/2009 artiklis 6 ning komisjoni rakendusmääruse (EL) 2025/2196 artiklis 4 nimetatud kalalaevatunnistuse andmisel kohaldatakse selles määruses sätestatut niivõrd, kuivõrd nõukogu määrus (EÜ) nr 1224/2009 ja komisjoni rakendusmäärus (EL) 2025/2196 ei sätesta teisiti.“;

7) paragrahvidest 2–16 moodustatakse määruse 2. peatükk ja selle pealkiri sõnastatakse järgmiselt:
„2. peatükk
Kalapüügiluba ja kalapüügivõimaluste jaotamine“;

8) paragrahvi 2 lõike 3 punkt 1 tunnistatakse kehtetuks;

9) paragrahvi 2 lõiget 3 täiendatakse punktiga 11 järgmises sõnastuses:
„11) kalapüügiseaduse § 51 lõike 61 kohaselt avaneb täiendavalt püügivõimalus;“

10) paragrahvi 2 lõikest 5 jäetakse välja sõnad „ja jooksvaks aastaks esmakordselt kehtestatud püügivõimaluse“;

11) paragrahvi 2 täiendatakse lõikega 7 järgmises sõnastuses:
„(7) Põllumajandus- ja Toiduamet võib kutselise kalapüügi loa taotlemise tähtaega ennistada haldusmenetluse seaduse § 34 kohaselt taotleja taotluse alusel või omal algatusel.“;

12) paragrahvi 3 lõike 1 sissejuhatavat lauseosa ja § 3 lõike 2 sissejuhatavat lauseosa täiendatakse pärast tekstiosa „Põllumajandus- ja Toiduametile“ sõnadega „kirjalikus vormis“;

13) paragrahvi 3 lõike 1 punkt 1 sõnastatakse järgmiselt:
„1) taotlus lõikes 11 sätestatud andmetega;“;

14) paragrahvi 3 täiendatakse lõikega 11 järgmises sõnastuses:
„(11) Kalalaeva kalapüügiloa taotlus sisaldab järgmiseid andmeid:
1) taotleja ärinimi ja registrikood ning taotleja esindaja nimi, telefoninumber ja e-posti aadress;
2) kui see on asjakohane, siis selle ettevõtja ärinimi ja registrikood, kelle õigusjärglane taotleja on;
3) loale kantava kalalaeva nimi ja pardatähis, kalalaeval asuva telefoni number ning kapteni nimi ja isikukood;
4) taotletavad püügivõimalused;
5) püügikoht;
6) aasta, mille kohta luba taotletakse.“;

15) paragrahvi 3 lõike 2 punkt 1 sõnastatakse järgmiselt:
„1) taotlus lõikes 21 sätestatud andmetega;“;

16) paragrahvi 3 täiendatakse lõikega 21 järgmises sõnastuses:
„(21) Kaluri kalapüügiloa taotlus sisaldab järgmiseid andmeid:
1) taotleja ärinimi ja registrikood ning taotleja esindaja nimi, telefoninumber ja e-posti aadress;
2) kui see on asjakohane, siis selle ettevõtja ärinimi ja registrikood, kelle õigusjärglane taotleja on;
3) loale kantava kaluri nimi ja isikukood;
4) kui see on asjakohane, siis kalalaeva pardanumber;
5) taotletavad püügivõimalused;
6) püügikoht;
7) aasta, mille kohta luba taotletakse.“;

17) paragrahvi 3 lõikes 6 asendatakse tekstiosa „lisas 2 toodud vormi kohase avalduse“ tekstiosaga „taotluse lõikes 21 sätestatud andmetega“;

18) paragrahvi 9 lõikes 3 asendatakse tekstiosa „1“ tekstiosaga „11“;

19) paragrahvi 12 lõige 2 sõnastatakse järgmiselt:
„(2) Kalalaeva kalapüügiluba antakse iga kalalaeva kohta eraldi.“;

20) paragrahvi 12 täiendatakse lõikega 21 järgmises sõnastuses:
„(21) Kaluri kalapüügiluba antakse iga kaluri kohta eraldi, välja arvatud juhul, kui taotleja soovib ühele loale kanda mitu sama püügivahendiga püüdvat kalurit.“;

21) paragrahvi 12 lõige 41 sõnastatakse järgmiselt:
„(41) Merel kalapüügiks antakse samal veealal sama püügivahendi kasutamiseks mitu ühel ajal kehtivat kaluri kalapüügiluba, kui sama püügivahendit kasutatakse mitme vähemalt kümnemeetrise üldpikkusega kalalaevaga.“;

22) paragrahvi 12 täiendatakse lõikega 42 järgmises sõnastuses:
„(42) Kaluri kalapüügiloa taotleja taotluse alusel võib anda merel kalapüügiks samal veealal sama püügivahendi kasutamiseks mitu ühel ajal kehtivat kaluri kalapüügiluba, kui sama püügivahendit kasutatakse mitme kalalaevaga ja vähemalt ühe kalalaeva üldpikkus on alla kümne meetri.“;

23) paragrahvi 12 täiendatakse lõikega 43 järgmises sõnastuses:
„(43) Lõigetes 41 ja 42 sätestatud juhtudel märgitakse kalapüügiloa numbri järele selle järjekorranumber. Püügivahendite arv ja püügivahendi kohta kehtestatud lubatud saak kantakse ainult esimesele loale.“;

24) paragrahvi 13 lõige 4 sõnastatakse järgmiselt:
„(4) Kui kaluri kalapüügiluba antakse püügiks merel kalalaevaga, kantakse kaluri kalapüügiloale lisaks § 14 lõikes 32 sätestatud andmetele selle kalalaeva nimi, pardanumber ja kutselise kalapüügi registri sisenumber.“;

[bookmark: _Hlk215668006]25) paragrahvi 14 lõige 3 sõnastatakse järgmiselt:
„(3) Põllumajandus- ja Toiduamet annab kalalaeva kalapüügiloa lõikes 31 sätestatud andmetega ja kaluri kalapüügiloa lõikes 32 sätestatud andmetega elektrooniliselt.“;

26) paragrahvi 14 täiendatakse lõigetega 31 ja 32 järgmises sõnastuses:
„(31) Kalalaeva kalapüügiloale kantakse järgmised andmed:
1) loa number;
2) kalalaeva nimi, pardanumber ja kutselise kalapüügi registri sisenumber;
3) kapteni ees- ja perekonnanimi ning isikukood;
4) loa omaja nimi ja registrikood;
5) loa kehtivusaja algus ja lõpp;
6) püügivõimalus;
7) kala liik;
8) püügivahend;
9) muud tingimused.

(32) Kaluri kalapüügiloale kantakse järgmised andmed:
1) loa number;
2) loa omaja nimi ja registrikood;
3) kaluri ees- ja perekonnanimi ning isikukood;
4) kui see on asjakohane, siis kalalaeva nimi, pardanumber ja kutselise kalapüügi registri sisenumber;
5) loa kehtivusaja algus ja lõpp;
6) püügivõimalus;
7) kui see on asjakohane, siis kala liik;
8) püügivahend;
9) püügivahendi märgistus;
10) kui see on asjakohane, siis lubatud aastasaak;
11) kui see on asjakohane, siis püügivahendiga väljumiste arv;
12) muud tingimused.“;

27) määrust täiendatakse 3. peatükiga järgmises sõnastuses:
„3. peatükk
Kalalaevatunnistus

§ 161. Kalalaevatunnistus

(1) Kalalaevatunnistus antakse kalalaeva registreerimise kohta kalalaevade registris.

(2) Põllumajandus- ja Toiduamet annab kalalaevatunnistuse elektrooniliselt eesti ja inglise keeles.

[bookmark: para4lg4p1](3) Kalalaevatunnistusele kantakse järgmised andmed:
[bookmark: para4lg4p4]1) komisjoni rakendusmääruse (EL) 2025/2196 II lisas nimetatud andmed;
[bookmark: para4lg4p5]2) kalalaeva IMO number (Rahvusvahelise Mereorganisatsiooni antav unikaalne laeva identifitseerimisnumber);
[bookmark: para4lg4p6]3) kalalaevastiku segment, kuhu kalalaev kuulub;
4) kalalaeva tüüp;
5) muud andmed.

[bookmark: para5]§ 162. Kalalaevatunnistuse andmine

(1) Kalalaevatunnistus antakse viivitamata pärast kalalaeva andmete kutselise kalapüügi registrisse kandmist või nende muutmist.

(2) Kalalaevatunnistus antakse:
1) kalalaeva omanikule;
2) kalalaeva kasutusvaldajale, kui laevale on seatud kasutusvaldus;
3) kalalaeva valdajale, kui laeva kohta liiklusregistrisse kantud andmetest nähtub, et kalalaeva valdaja ei ole laeva omanik.

[bookmark: para9][bookmark: _Hlk216106213]§ 163. Kalalaevatunnistuse kehtetuks tunnistamine ja kehtivuse peatamine

(1) Põllumajandus- ja Toiduamet peatab kalalaevatunnistuse kehtivuse kalapüügiseaduse § 38 lõikes 6 sätestatud juhul.

[bookmark: para9lg2](2) Põllumajandus- ja Toiduamet tunnistab kalalaevatunnistuse kehtetuks kalapüügiseaduse § 38 lõikes 4 sätestatud juhul.“;

28) paragrahvidest 17 ja 18 moodustatakse määruse 4. peatükk ning selle pealkiri sõnastatakse järgmiselt:
„4. peatükk
Rakendussätted“;

29) määrust täiendatakse §-ga 19 järgmises sõnastuses:
„§ 19. Rakendussäte

Vabariigi Valitsuse 17. novembri 2017. a määruse nr 164 „Kutselise kalapüügi loa taotlemisel esitatavate dokumentide loetelu, kalapüügiloa andmise, kehtivuse peatamise ning kehtetuks tunnistamise kord, kalapüügivõimaluste arvutamise metoodika ja kalapüügiloa taotluse ning kalapüügiloa vormid“ (RT I, 20.12.2025, 42) alusel antud kutselise kalapüügi load ja Vabariigi Valitsuse 18. märtsi 2016. a määruse nr 37 „Kalalaevatunnistuse andmise, kehtivuse peatamise ning kehtetuks tunnistamise kord ja kalalaevatunnistuse vorm“ alusel antud kalalaevatunnistused kehtivad kuni nende kehtivusaja lõpuni või kehtetuks tunnistamiseni.“;

30) määruse lisad 1–4 tunnistatakse kehtetuks.

§ 2. Vabariigi Valitsuse 18. märtsi 2016. a määruse nr 37 „Kalalaevatunnistuse andmise, kehtivuse peatamise ning kehtetuks tunnistamise kord ja kalalaevatunnistuse vorm“ kehtetuks tunnistamine

Vabariigi Valitsuse 18. märtsi 2016. a määrus nr 37 „Kalalaevatunnistuse andmise, kehtivuse peatamise ning kehtetuks tunnistamise kord ja kalalaevatunnistuse vorm“ tunnistatakse kehtetuks.

